recursal/SuperWikiNEXT-32B huggingface dataset:
En **metrikk** i matematikk er en funksjon som definerer en avstand eller distanse mellom to elementer i en mengde. En mengde med en definert metrikk kalles et metrisk rom.

I et euklidsk rom har en definert avstanden mellom to punkter på en måte som sammenfaller med vår dagligdagse bruk av avstandsbegrepet. I den matematiske definisjonen av en metrikk har en abstrahert egenskapene til avstandsbegrepet, slik at en kan definere en distanse eller metrikk mellom to vilkårlige mengde-elementer, for eksempel mellom to funksjoner. 

En metrikk vil definere en topologi i mengden, men ikke alle toplogier kan defineres ut fra en metrikk. En topologi som er avledet av en metrikk sies å være *metriserbar*.

Formell definisjon
------------------

En metrikk for mengden V er en funksjon som for to elementer i mengden returnerer et ikke-negativ reelt tall:

{\displaystyle d:V\times V\to \mathbb {R} ^{+}}
Funksjonen må oppfylle følgende krav for alle elementer *x*, *y* i *V*:

{\displaystyle {\begin{array}{lll}d(x,y)&\geq 0&{\mbox{Ikke-negativ}}\\d(x,y)&=0\iff x=y\\d(x,y)&=d(y,x)&{\mbox{Symmetri}}\\d(x,y)&\leq d(x,z)+d(z,y)\qquad &{\mbox{Trekantulikheten}}\\\end{array}}}
Definisjonen formaliserer intuitive egenskaper til en distansefunksjon: En avstand kan aldri være negativ. Avstanden mellom to element kan bare være lik null dersom elementene er like. Avstanden fra *x* til *y* er like lang som fra *y* til *x*. Den korteste avstanden mellom to punkt er en rett linje.

Metrikk-eksempler
-----------------

### Diskrete metrikk

For en vilkårlig mengde er den diskrete metrikken er definert som følger

{\displaystyle {\begin{alignedat}{3}d(x,y)&=0&\ {\mbox{dersom }}x=y\\d(x,y)&=1&{\mbox{ellers}}\\\end{alignedat}}}
### Euklidsk metrikk

Et punkt i det tredimensjonale euklidske rommet kan skrives som *x* = (*x*1,*x*2,*x*3). Metrikken i dette rommet er definert ved

{\displaystyle d(x,y)={\sqrt {(x\_{1}-y\_{1})^{2}+(x\_{2}-y\_{2})^{2}+(x\_{3}-y\_{3})^{2}}}}
### Taxicab-metrikk

For det tredimensjonale rommet {\displaystyle R^{3}} kan en bruke taxicab-metrikken definert ved

{\displaystyle d(x,y)=|x\_{1}-y\_{1}|+|x\_{2}-y\_{2}|+|x\_{3}-y\_{3}|\,}.
Denne metrikken er også kjent under navnet Manhattan-metrikken.

Litteratur
----------

* R.D.Milne (1980). *Applied functional analysis. An introductory treatment*. London: Pitman Publishing. ISBN 0-273-08404-6.

|  |  |
| --- | --- |
| Oppslagsverk/autoritetsdata | Store norske leksikon
 |
**Tsui Ping** (kinesisk: 崔萍; pinyin: **Cuī Píng**, født 1938 i Harbin) er en tidligere mandopopsangerinne aktiv fra 1950 til 1971. Hun fikk tilnavnene «Queen of expressive feelings» (抒情歌后) og «The Goldfish Beauty» (金魚美人).

Tsui Pings slektsbakgrunn er fra Jiangsu, men hun ble født Harbin der faren var forretningsmann på den tid. Senere flyttet familien til Hongkong der hun gikk på skole og bodde under sin sangerkarrierere. Hun var fra tidlig av fascinert av den shanghainesiske shidaiqumusikk på mandarin og sangerinner som Chang Loo og Bai Guang. Etter en opptreden i en nattklubb som 15-åring begynte hennes sangerkarriere.

Tsui Ping spilte i én film for Shaw Brothers' men var mer opptatt av å utvikle sangerinnekarrieren. Etter en tid begynte gun å spille inn grammofonplater, særlig for EMI Pathé. Blant hennes sangforfattere var Wong Fuk Lin (王福齡), og to av de sangene han skrev for henne ble hennes best kjente: «This Precious Night»(今宵多珍重) og «Nang Ping Evening Bells» (南屏晚鐘). Tsui ble etterhvert en av Hongkongs best betalte sangere. Noen av hennes versjoner av gamle slagere ble langt mer populære en originalene, for eksempel «Meet Again» (重逢) og «Needing Each Other» (兩相依). Hun dannet en trio med Tsin Ting (静婷) og Billie Tam (蓓蕾), og de hadde store slagere som «Fragrance of the Night» (夜來香), «Shangri-La» (香格裡拉), og «Not Going Home Tonight» (今天不回家).

I 1971 trakk hun seg tilbake. I noen år gav hun sangtimer, og i 1997 hadde hun noen gjensynskonserter sammen med noen fra sin egen storhetstid: Tsin Ting, Wu Yingyin (吳鶯音 og Liu Yun (劉韻). I 2004 fikk James Wong (黃霑) henne til å synge mandopop igjen.

Albumer
-------

**EMI (Hong Kong) Limited major LP Titles**

* 在我們小時候 When we were young – EMI Regal
* 寄給心裡人 Send to my love – EMI Regal
* 十二個夢 12 Dreams – EMI Pathe, første stereo-LP
* 忘了對你說 I forgot to tell you – EMI Angel
* 沉默 Loving Silence – EMI Angel
* 心聲弦韻 100 Strings – EMI Pathe,
* 等待等待 Awaiting – EMI Pathe
* 愛情與麵包 The Spice of Love - EMI Pathe
* 留住今宵 Our Last Night – EMI Pathe
* 雨夜街燈 The Lamp on a Rainy Night - EMI Pathe,

**EPs**

* 談不完的愛 Any Kind of Love (3 solo, 1 av Kiang Hung og 1 duett med Kiang Kung)
* 愛相思 We Love Each Other (3 solo og 1 duett med Kiang Hung )
* 淚的小花 Flower of Tears (med kinesisk versjon av 'A Time for Us' )
* 跟你開玩笑 I am Joking (4 solo: I am joking, Blue and Black, Cupid's Arrow, Marnie)
* 拜年歌 Happy New Year (1 solo av Tsui Ping, 1 solo av Billie Tam, og annet)
* 負心的人 Heartless

**CDs**

* 百代中國時代曲名典37 - 崔萍．南屏晚鐘 - EMI Pathe 077779725229╱1993 (16 solos)
* 百代中國時代曲名典38 - 崔萍．夢裡相思 - EMI Pathe 077778147626╱1993 (16 solos)
* 百代中國時代曲名典39 - 崔萍．今宵多珍重 - EMI Pathe 077779724826╱1993 (16 solos)
* 崔萍 - 臉兒甜如糖 - Philips CP50169╱1994 (16 solos)
* 百代時代曲傳奇5 - 崔萍．總有一天等到你 - EMI Pathe 0724359029726╱2003 (22 solos)
* 百代百年系列18 - 崔萍．深閨夢裡人 - EMI Pathe 94633158726╱2005 (20 solos, 1 duett med Billie Tam 蓓蕾 og 1 duett med Liu Yun 劉韻)

Kilder
------

* Tsui Ping Magazine, 1971, published by Hong Kong Melody Magazine Publishing
* EMI Pathe 100:series Tsui Ping's CD inserts.

|  |  |
| --- | --- |
| Oppslagsverk/autoritetsdata | MusicBrainz
 |
**«H. L. Hunley»** var en ubåt i Sørstatene under den amerikanske borgerkrigen. Her kom den til innsats én gang og hadde en ubetydelig rolle i krigen. Den markerer imidlertid et betydelig skritt i utviklingen av marinefartøyer idet «H. L. Hunley» er den første ubåt som har lykkes med å senke et fiendtlig skip. I angrepet gikk ubåten selv tapt og demonstrerer dermed både fordelene og farene ved undervannskrigføring. Under angrepet var «H. L. Hunley» bare delvis neddykket. Omstendighetene rundt forliset er uklare. «H. L. Hunley» sank to ganger under øvelse og til slutt i sitt eneste angrep. Av tre besetninger omkom 21 mann mens 4 kom fra det med livet. 

«H. L. Hunley» ble oppfunnet og finansiert av Horace Lawson Hunley. Kort tid etter at Hunley hadde startet sine første sjøtester ble fartøyet konfiskert av sørstatsstyrkene ved Charleston i Sør-Carolina. Testene fortsatte under Hunleys ledelse. Hunley selv omkom ombord i den andre ulykken.

Ulykker
-------

* 29. august 1863 – hele mannskapet drukner under et treningsdykk, etter at kapteinen hadde glemt å lukke lukene.
* 15. oktober 1863 – «H. L. Hunley» kommer ikke opp igjen til overflaten under et treningsdykk, hele mannskapet dør, deriblant oppfinneren Horace Lawson Hunley selv.

Angrepet
--------

17. februar 1864 ble ubåten sendt ut på sitt første og siste oppdrag, å senke nordstatskrigsskipet USS «Housatonic», som deltok i blokaden av Charleston. «H. L. Hunley» var armert med en stangtorpedo – en kruttladning montert på en lang stang foran båten. Denne ladningen hadde en spiss med mothaker på, som skulle sette seg fast i skroget på USS «Housatonic». Når «H. L. Hunley» så bakket, ville et tau som forbant minen og ubåten strammes, og kruttladningen utløses. «Hunley» klarte å sette fast torpedoen inn i siden på «Housatonic», som sprengte i det «H. L. Hunley» trakk seg tilbake. «Housatonic» sank i løpet av 5 minutter. 

«H. L. Hunley» sank også, etter å ha signalisert til land at angrepet var gjennomført. Det er uvisst hvorfor «H. L. Hunley» sank, men det er mulig at den ble så sterkt skadet under eksplosjonen at den senere sank i det den dykket ned for å gå inn til land. En stangtorpedo kunne være minst like farlig for angriperen som offeret. Tauet som ble brukt til å utløse torpedoen kunne ikke være særlig langt – i så fall hadde det vært fare for at tauet viklet seg inn i propellen eller ble flokete. Funnet av det som kan være gamle batterier og kobberledninger i vraket av «H. L. Hunley», kan derimot tyde på at torpedoen ble detonert elektrisk – men uansett sank «H. L. Hunley» før den nådde land.

Vraket
------

Vraket av «H. L. Hunley» ble funnet i 1995 av forfatteren Clive Cussler og organisasjon National Underwater and Marine Agency (NUMA). Cussler har beskrevet letingen og funnet i boken *The Sea Hunters*.


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** NKC
 |
**Tsodilo** i Kalahariørkenen nordvest i Botswana er en av verdens største samlinger av bergkunst. Innenfor et område på ca. 10 km² finnes mer enn 4 500 klippemalerier. Tsodilo ble verdensarvområde i 2001 på grunn av stedets kultiske og religiøse betydning for folkegruppene i området. Utgravninger tyder på at stedet har vært preget av menneskelig aktivitet i om lag 100 000 år.

Området har fire fjelltopper: «Den mannlige», «den kvinnelige», «barnet» og en navnløs kolle. Den mannlige er den høyeste, 1 400 moh. Fjellene spiller en stor rolle i kultusen til San-folket i Kalahari. De tror at den kvinnelige toppen er hvilested for de avdøde, og for ulike guder som styrer verden herfra. Det helligste stedet er nær toppen på det mannlige fjellet, hvor Den Første Ånden skal ha knelt og bedt etter at han skapte verden. Merkene etter knærne skal fremdeles være synlige. Området har blitt omtalt som *ørkenens Louvre*. De fleste maleriene fra San-kulturen finnes på kvinne-fjellet. De beste kjente er *Hvalen*, *To neshorn*; og *Løven* på østsiden av «Mannen». Mange av maleriene er plassert på underlige og utilgjengelige steder, noe som kan tyde på at det fortsatt finnes uoppdagede motiver.

Den er en ordnet leirplass mellom de to største toppene, nær de mest kjente maleriene, i *Laurens van der Post-feltet*. Det er adkomst til området via en 40 km lang kjerreveg fra Shakawe. Selv om området er skiltet kan det være vanskelig å finne maleriene uten en kyndig guide.

Eksterne lenker
---------------

* apollon.uio.no Sheila Coulson: «Verdens eldste rituelle handling: Tilba pytonslangen for 70 000 år siden»
* botswana-tourism.gov.bw

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** GeoNames
 |
**Singapore Flyer** (kinesisk: 新加坡摩天观景轮; tamil: சிங்கப்பூர் ஃப்ளையர்) er et gigantisk pariserhjul i Singapore. Den siste kapselen ble installert den 2. oktober 2007, og hjulet startet å gå rundt den 11. februar 2008. Det ble åpnet for offentligheten den 1. mars 2008. Billetter til turer de tre første nettene ble solgt ut for 8 888 singaporske dollar, et stort beløp i kinesisk kultur. En større åpning ble holdt den 15. april 2008, med presidenten Lee Hsien Loong til stede.

Hjulet har et diameter på 150 meter, og er bygd over en treetasjes bygning, slik at det får en total høyde på 165 meter. Dette gjør Singapore Flyer høyere enn Star of Nanchang (160 m, forskjell på 5 m) og London Eye (135 m, forskjell på 30 m). Hver av de 28 kapslene er beregnet for 28 passasjerer, og en hel omdreining tar rundt 30 minutter. 

Singapore Flyer ligger sørøst i Marina Centre, like øst for Marina Bay, og man kan se store deler av byens sentrum og omkringliggende områder (45 km avstand), inkludert de indonesiske øyene Batam og Bintan, samt Johor i Malaysia.

Bilder
------

* Singapore FlyerSingapore Flyer
* Innsiden av en av kapsleneInnsiden av en av kapslene
* Utsikt over Marina Bay fra Singapore FlyerUtsikt over Marina Bay fra Singapore Flyer
* Utsikt fra Singapore FlyerUtsikt fra Singapore Flyer
* Singapore FlyerSingapore Flyer

Referanser
----------

1. ↑  
Ian Timberlake (2. oktober 2008). «World's biggest observation wheel set to spin in Singapore» **(engelsk)**. Inquirer.net. Besøkt 15. oktober 2008.
2. ↑  «PM Lee officially opens Singapore Flyer» **(engelsk)**. Channel NewsAsia. 15. april 2008. Arkivert fra originalen 20. april 2008. Besøkt 15. oktober 2008.

Eksterne lenker
---------------

* Offisielt nettsted Rediger på Wikidata

* (en) Offisielt nettsted Rediger på Wikidata

* (en) Singapore Flyer – kategori av bilder, video eller lyd på Commons Rediger på Wikidata

* (en) Singapore Flyer – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | SkyscraperCenter
 |
**Tsuchinoko** (ツチノコ) er en skapning fra japansk mytologi som minner om en slange. Den er også kjent som *«bachi-hebi»* nord i Japan.

Kjennetegn
----------

* Tsuchinokoens kropp er bredere rundt midten enn kroppen til en vanlig slange.
* Tsuchinokoen kan beskytte seg med gift lik en hoggorm.
* Tsuchinoko kan hoppe avstander på opptil én meter
* Noen tsuchinoko er kjent for å kunne snakke menneskers språk, men de lyver ofte.
* Tsuchinokoen er glad i alkohol.
* Tsuchinokoen er reptiler fra slangefamilien, har skjellet hud, og er gjennomsnittlig rundt 60 cm. lange (ifølge den japanske tegneserien *"´Doraemon"*, #9).

---

Selv om det har blitt rapportert om mange observasjoner av tsuchinoko, er det ingen som faktisk har fanget eller studert skapningen. En tsuchinoko ble tilsynelatende fanget en gang, men fangstmannen slapp løs dyret før han kontaktet media fordi slanger blir oppfattet som uhellsbringende. 

Tsuchinkoen er å finne i noen japanske videospill, ofte som et hemmelig objekt eller en fiende. Eksempler er Metal Gear Solid 3: Snake Eater, Castlevania: Aria of Sorrow, We Love Katamari, Me and My Katamari, Siren, Radiata Stories, og Pokémon (Dunsparce).
| **Zeeuwse linje** |
| --- |
|  |
| km: | Stasjon: |
| 0 | Roosendaal |
| 13 | Bergen op Zoom |
| 28 | Rilland-Bath |
| 32 | Krabbendijke |
| 38 | Kruiningen-Yerseke |
| 44 | Kapelle-Biezelinge |
| 49 | Goes |
| 65 | Arnemuiden |
| 68 | Middelburg |
| 72 | Vlissingen Souburg |
| 74 | Vlissingen |
|  |

**Rilland-Bath** er en jernbanestasjon i kommunen Reimerswaal i den nederlandske provinsen Zeeland. Stasjonen befinner seg på linjen Zeeuwse linje mellom Roosendaal og Vlissingen. Stasjonen ligger på den andre siden av fylkesvei *A58*, omtrent en kilometer nordvest for lansbyen Rilland.

Stasjonsbygningen ble åpnet i 1872. I 1951 ble en ny bygning oppført (arkitekt Sybold van Ravesteyn), denne ble revet på våren 2006. Perrongene ligger skrått overfor hverandre på hver sin side av jernbaneovergangen. I første halvår 2006 stopper lokaltoget Roosendaal – Vlissingen ved stasjonen en gang i timen, i begge retninger.

Eksterne lenker
---------------

* Stasjon Rilland-Bath på stationsweb Arkivert 6. februar 2007 hos Wayback Machine. (nederlandsk)

|  |  |
| --- | --- |
| Oppslagsverk/autoritetsdata | GeoNames
 |
**Rådgiver** er en yrkesbeskrivelse og -tittel for en person som tilbyr sin ekspertise innenfor et visst fagfelt gjennom rådgivning eller veiledning. Det finnes en rekke ulike typer rådgivere.

I den norske staten er rådgiver en byråkratstilling over førstekonsulent og under seniorrådgiver, normalt for personer med høyere grads eksamen og et par års erfaring. Tittelen er brukt tilsvarende i norske kommuner og fylkeskommuner, i private virksomheter og andre steder.

Rådgiver kan også være tittelen på en sosiallærer eller sosialpedagogisk rådgiver i en skole.

Rådgiver kan også svært generelt bety en person som gir råd til andre, ikke bare i profesjonell sammenheng. Man finner ordet brukt i sammenstillinger som for eksempel kommunikasjonsrådgiver, politisk rådgiver og så videre.

Eksempler
---------

* Teknisk rådgiver, i filmproduksjon, person som rådgir filmregissøren for å oppnå virkelighetstro skildring av et emne
* Rådgivende ingeniør, også kalt konsulent, en ingeniør som driver rådgivende virksomhet, typisk innen tema relatert til dimensjonering og prosjektering av bygg og anlegg
* Militærrådgiver, en soldat sendt til en fremmed nasjon for å hjelpe med ulike militære oppgaver

Se også
-------

* Fagekspert
* Fagspesialist
* Konsulent
* Spesialist (flere betydninger)
* Spesialrådgiver, en høyt rangert fagstilling i den norske statsforvaltningen med stillingskode 1220

|  |  |
| --- | --- |
| Oppslagsverk/autoritetsdata | NKC **·** NKC
 |
**Augustus «Gusty» Spence** (født 28. juni 1933 i Belfast i Nord-Irland, død 24. september 2011 samme sted) var et tidligere medlem og første leder av Ulster Volunteer Force (UVF), og en ledende lojalistisk politiker i Nord-Irland.

Liv og virke
------------

Spence ble født i Shankillområdet i Belfast. han var sønn av William Edward Spence, som var fra Whitehaven i England, og oppdratt i Tiger's Bay-området i det nordlige Belfast før han flyttet til Shankill. Som ung mann hadde han en rekke småjobber i området, inntil han i 1957 gikk inn i British Army, i Royal Ulster Rifles. Han var der inntil 1961, da han ble dimittert av helseårsaker. 

### Ulster Volunteer Force

Han kom inn i UVF ikke lenge etter grunnleggelsen i 1966, og ble valg til organisasjonens første leder. Året etter ble han dømt til livsvarig fengsel for mord, og i Maze fengsel ble han kommandant for UVF-fangene. 

I 1977 brøt han med UVF, og begynte å arbeide for forsoning. Han lærte seg flytende irsk gælisk mens han satt inne, et språk som av lojalister knyttes til irsk nasjonalisme.

### Politiker

I 1984 ble han løslatt, og han ble raskt et ledende medlem av Progressive Unionist Party (PUP) og en sentral person i den gryende fredsprosessen. Han ble i 1994 bedt av Combined Loyalist Military Command (CLMC) om å lese opp annonseringen av deres våpenhvile, og i tiden etter var han med på arbeidet som førte til Belfastavtalen. Spence var en av de som jobbet hardest med å få lojalister til å akseptere avtalen. 

Pr. 2006 var han fortsatt medlem av PUP som samfunnsarbeider i Shankillområdet, men på grunn av høy alder ikke lenger aktiv politiker. Han sdøde i 2011.

Referanser
----------

1. ↑   Encyclopædia Britannica Online, oppført som Augustus Andrew Spence, Encyclopædia Britannica Online-ID biography/Augustus-Andrew-Spence, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6wm4rkb, besøkt 9. oktober 2017[Hentet fra Wikidata]

Kilder
------

* Roy Garland, *Gusty Spence*, Blackstaff Press, Belfast 2001

|  |  |
| --- | --- |
| Oppslagsverk/autoritetsdata | Encyclopædia Britannica **·** Dictionary of Irish Biography **·** VIAF **·** GND **·** LCCN **·** ISNI **·** NKC
 |
«Starup» har flere betydninger.

«Starup-steinen», en runestein som ble funnet i Starup i 1915.
**Starup** er en drabantby til Haderslev på Sørjylland, i Haderslev kommune, Region Syddanmark, med 2 488 innbyggere i januar 2019. Den ligger et par kilometer syd øst for Haderslev. Byen ligger ca 21 meter over havet.

Området rundt Starup er hovedsakelig jordbruksmark. Gjennomsnittstemperaturen er 7,7°C, med gjennomsnitt i juli og august på 15,5°C og -0,1°C i januar og februar, og gjennomsnittlig nedbør 757 mm.

Starup-steinen ble funnet her i 1915, og er en runestein fra ca. år 750-850. Den er en av de eldste runesteinene i Danmark.

Starup skole har ca 360 elever, og er en del av Fællesskolen Starup-Øsby.

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Forlev*, besøkt 9. juni 2019.
2. ↑  Geonames - *Starup*, besøkt 9. juni 2019.
3. ↑  Climate-data.org - *Starup*, besøkt 9. juni 2019.
4. ↑  Danske Runeindskrifter - *Starup-sten* Arkivert 27. november 2018 hos Wayback Machine. besøkt 9. juni 2019.
5. ↑  Skoleporten.dk - *Fællesskolen Starup-Øsby* Arkivert 9. juni 2019 hos Wayback Machine. besøkt 9. juni 2019.

Eksterne lenker
---------------

* Haderslev kommune

|  |  |
| --- | --- |
| Oppslagsverk/autoritetsdata | GeoNames
 |

Portal: Danmark
Stasjonsmesterlue fra NSB med tre brede distinksjoner i gull.
En **stasjonsmester** er en tjenestemann med ansvar for en jernbanestasjon.

En stasjonsmester var sjef over en jernbanestasjon (av 1. til 4. klasse) og var dermed ansvarlig for å delegere oppgavene mellom stasjonens ansatte og formidle informasjon og ordre ira trafikkdirektøren.

I normal språkbruk anvendes stasjonsmester om stillingen togekspeditør (forkortet TXP), selv om det hørte til unntakene at den tjenestegjørende togekspeditøren faktisk hadde den høye graden stasjonsmester ettersom denne kunne delegere stillingen togekspeditør til en betjent av lavere grad.

Yrkestitelen stasjonsmester forsvant rundt 1980. Etter dette ble lederen ved en jernbanestasjon benevnt avdelingsleder.

Referanser
----------

1. ↑  (sv) Stins i *Nordisk familjebok* (2. utgave, 1917)
2. ↑  (sv) Stationsinspektor i *Nordisk familjebok* (2. utgave, 1917)
3. ↑  (sv) Järnvägsstaten i *Nordisk familjebok* (2. utgave, 1910)
4. ↑  Stasjonsoppsynsmann

Eksterne lenker
---------------

* (en) Station masters – kategori av bilder, video eller lyd på Commons Rediger på Wikidata
| **Zeeuwse linje** |
| --- |
|  |
| km: | Stasjon: |
| 0 | Roosendaal |
| 13 | Bergen op Zoom |
| 28 | Rilland-Bath |
| 32 | Krabbendijke |
| 38 | Kruiningen-Yerseke |
| 44 | Kapelle-Biezelinge |
| 49 | Goes |
| 65 | Arnemuiden |
| 68 | Middelburg |
| 72 | Vlissingen Souburg |
| 74 | Vlissingen |
|  |

**Stasjon Krabbendijke** er en jernbanestasjon på *Zeeuwse linje* (Roosendaal – Vlissingen). Stasjonen ligger på nordsiden av landsbyen Krabbendijke i den nederlandske provinsen Zeeland, like ved den reformatoriske skolen *Calvijn College*, som har elever mellom 12 og 17 år.

Stasjonen ble åpnet 1. juli 1868, med en stasjonsbygning som er bygget i Staatsspoorwegens husstil. Krabbendijkes perronger ligger skrått overfor hverandre. I første halvår 2006 stopper lokaltoget mellom Roosendaal og Vlissingen her en gang i timen, i begge retninger.

2008
----

I 2008 ble rutetidene i Zeeland forandret. Fjerntogene (intercity's) stopper på alle stasjonene i Zeeland, men for å forkorte reisetiden til Randstad ble tre stasjoner stengt: Arnemuiden, Kapelle-Biezelinge og Krabbendijke.

Eksterne lenker
---------------

* Stasjon Krabbendijke på stationsweb Arkivert 12. mars 2007 hos Wayback Machine. (nederlandsk)

|  |  |
| --- | --- |
| Oppslagsverk/autoritetsdata | GeoNames
 |
| **Zeeuwse linje** |
| --- |
|  |
| km: | Stasjon: |
| 0 | Roosendaal |
| 13 | Bergen op Zoom |
| 28 | Rilland-Bath |
| 32 | Krabbendijke |
| 38 | Kruiningen-Yerseke |
| 44 | Kapelle-Biezelinge |
| 49 | Goes |
| 65 | Arnemuiden |
| 68 | Middelburg |
| 72 | Vlissingen Souburg |
| 74 | Vlissingen |
|  |

**Stasjon Vlissingen Souburg** (uttales: soburg) er en jernbanestasjon på den *Zeeuwse linjen* (Roosendaal – Vlissingen). Stasjonen ligger i en del av Vlissingen kommune som heter Oost-Souburg. 

Denne stasjonen er ikke bare viktig for Oost-Souburg, men også for Vlissingens nordlige boligstrøk. Stasjon Vlissingen er ikke gunstig situert i forhold til disse boligområdene. Som Middelburg stasjon ligger også denne ved kanalen gjennom Walcheren, like ved bydelen Westerzicht og svingbroen som forbinder Oost- og West-Souburg.

Vlissingen-Souburg er den yngste av stasjonene på denne linjen, den ble åpnet 31. mai 1986 og er et typisk eksempel på en forstads-stasjon. Stasjonsbygningen ble bygget etter arkitekt Hans Baks standarddesign, og har to perronger. Fra 2003 av er stasjonen ubetjent, og det selges billetter kun via automater.

I første halvår 2006 stopper fjerntoget (intercityen) mellom Vlissingen og Amsterdam her en gang i timen, i begge retninger. Dette gjelder også for lokaltoget mellom Vlissingen og Roosendaal.

Eksterne lenker
---------------

* Stasjon Vlissingen Souburg på stationsweb Arkivert 18. januar 2006 hos Wayback Machine. (nederlandsk)

|  |  |
| --- | --- |
| Oppslagsverk/autoritetsdata | GeoNames
 |
**Shanghai-Hangzhou høyhastighetsjernbane** (forenklet kinesisk: 沪杭客运专线 eller 沪杭高速铁路), også kjent som **Huhang høyhastighetsjernbane** eller **Huhang passasjerjernbane** er et høyhastighetstog mellom Shanghai og Hangzhou i Folkerepublikken Kina. Strekningen er 202 km langt og konstruert for hastigheter på 350 km/t. Den ble bygd på 20 måneder og ble åpnet 26. oktober 2010. Banen forkortet reisetiden mellom de to byene fra 78 til 45 minutter.

Hastighetsrekord
----------------

I september 2010 kom et testtog på Shanghai-Hangzhou høyhastighetslinje opp i en fart på 416,6 km/t. Dette var kinesisk rekord.

Stasjoner
---------

Shanghai–Hangzhou høygastighetslinje, nær Songjiang.
Linjen har ni stasjoner: 

* Shanghai Hongqiao jernbanestasjon
* Songjiang Sør
* Jinshan Nord
* Jiashan Sør
* Jiaxing Sør
* Tongxiang
* Haining vest
* Yuhang sør
* Hangzhou Øst.

Referanser
----------

1. ↑  xinhuanet (26. oktober 2010). «China unveils Shanghai-Hangzhou high-speed railway; eyes network extension». Besøkt 26. oktober 2010.
**Shang Kexi** (kinesisk: 尚可喜; født 25. august 1604 i Hongdong i Shanxi i Kina, død 12. november 1676) var en kinesisk general i overgangsperioden mellom Ming-dynastiet og Qing-dynastiet.

Liv og virke
------------

### Bakgrunn

Hans slekt hadde flyttet til Liaodong i 1576 og hans far, Shangxue Li, tjenestegjorde i hæren som bestyttet den kinesiske grense mot nordøst. Shang Kexi gikk også inn i hæren og voktet grensen mot angrep fra jursjenerne. 

### I Qings tjeneste

Med Ming-styrets forfall og fall orienterte Shang Kexi seg mot mandsjuenes Qingdynasti og han ble en av de mektigste av generalene som overgav seg til Qing. Han kjempet så for Qing i det sørlige Kina, og etablerte en maktbase i Guangdong som han regjerte som sitt eget føydallen og opparbeide seg stor rikdom og underholdt sin egen hær.

I 1673 brøt det ut føydalkrig da Kangxi-keiseren ville flytte de mektige hanfyrstene Wu Sangui og Geng Jingzhong til Mandsjuria. Shang forble tro mot Qing og deltok ikke i opprøret.

Shang døde i 1676 og ble etterfulgt av sin sønn Shang Zhixin, som gikk til opprør kort etter, men ble beseiret av mandsjuene i 1677.

Referanser
----------

1. 1 2   Encyclopædia Britannica[Hentet fra Wikidata]
2. ↑   The Search for Modern China, First Edition, side(r) 50, kapittel 3[Hentet fra Wikidata]
3. ↑   China Biographical Database[Hentet fra Wikidata]
4. ↑  Spence, Jonathan. *The Cambridge History of China*. 9. s. 159. ISBN 0521243343, 9780521243346 Sjekk `|isbn=`-verdien: invalid character (hjelp).

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook
 |
**Staraja Ladoga** er en landsby (selo) i Volkhov kommune i Leningrad oblast i Russland. Hos Snorre omtales byen som *Aldeigjuborg*. Stedet ligger ved elva Volkhov, sør for innsjøen Ladoga. Den er sammen med Novgorod en av Russlands aller eldste bosettinger, og Rurik brukte den antagelig som hovedstad før Novgorod. I dag er det en severdig liten russisk landsby, med en flott festning og flere gamle kirker til restaurering.

Sommeren 2003 var det stor fest i anledning stedets 1250-årsjubileum som Russlands første hovedstad (egentlig 1251 ettersom den ble grunnlagt i 753). Fra Norge deltok utøvere fra Steigen Sagaspill og representanter for Nordland fylkeskommune i dette jubileet.

Se også
-------

* Russisk arkeologi

Referanser
----------

1. ↑  .

  

St. Georgskirken i Staraja Ladoga  
Foto: Mark A. Wilson

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** SUDOC **·** NKC **·** GeoNames
 |
Ventehallen
En plattform
**Shanghai Hongqiaojernbanestasjon** (forenklet kinesisk: 上海虹桥站, tradisjonell kinesisk: 上海虹橋站, pinyin: *Hóngqiáo Huǒchē Zhàn*) er en av de fire større jernbanestasjoner i Shanghai i Folkerepublikken Kina. De andre tre er Shanghai hovedjernbanestasjon, Shanghai sørbanestasjon og Shanghai vestbanestasjon.
Den var er den største jernbanestasjon i Asia.

Shanghai Hongqiao ligger i bydistriktet Changning i Shanghai, og er en del av et trafikknutepunkt med en rekke forskjellige befordringsmidler som henger sammen. For eksempel ligger stasjonen rett inn mot Terminal 2 på Shanghai Hongqiao internasjonale lufthavn. 

Byggingen av jernbanestasjonen tok til 20. juli 2008, og den stod ferdig og ble åpnet 1. juli 2010, samtidig med at Huning høyhastighetsjernbane ble satt i trafikk.

Stasjonen dekker ca. 1,3 millioner kvadratmeter med en romslig ventehall og 30 plattformer, de fleste av dem konfigurert for høyhastighetstog.

Referanser
----------

1. ↑  Shanghai to have Asia's largest railway station
2. ↑  上海境内6个火车站分工明确 Arkivert 8. juli 2011 hos Wayback Machine.

Eksterne lenker
---------------

* Shanghai Train Guide – Timetables & Tips & Routes & Schedule
***Scrooge*** er en britisk stumfilm fra 1913, regissert av Leedham Bantock.

Handling
--------

Den miserable Ebenezer Scrooge får besøk på julaften av spøkelset etter sin tidligere forretningspartner Jacob Marley, som forsøker å hjelpe Scrooge med å endre sine egoistiske væremåter, og vise ham hvor mye grådigheten hans egentlig har kostet ham.

Dette var en litt annerledes tilpasning av den klassiske historien fra engelske forfatteren Charles Dickens. Men denne versjonen skiller seg fra tidligere produksjoner av historien, ved at Marley også fungerer som fortidens spøkelse, nåtidens spøkelse, og som fremtidens spøkelse.

Skuespillere
------------

* Seymour Hicks som gjerrigknarken Ebenezer Scrooge.
* William Lugg.
* Leedham Bantock.
* J.C. Buckstone.
* Dorothy Buckstone.
* Leonard Calvert.
* Osborne Adair.
* Adela Measor.
* Ellaline Terriss.

Referanser
----------

1. ↑  Scrooge
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Scrooge* på Internet Movie Database Rediger på Wikidata

* (en) *Scrooge* på AllMovie Rediger på Wikidata

* (en) *Scrooge* på Silent Era Rediger på Wikidata
**Shangchuan Dao**, eller **Shangchuandao** (forenklet kinesisk: 上川岛, tradisjonell kinesisk: 上川島, pinyin: *Shàngchuāndǎo*), også *Sancian* eller bare *Shangchuan*, er en øy i provinsen Guangdong i Folkerepublikken Kina. Den ligger 14 km fra fastlandet ute i Sør-Kina-havet. Innbyggertallet er på ca. 16 000. Den er den største øya i provinsen Guangdong etter at øya Hainan ble utskilt som en egen provins i 1988. 

Øya er på 137,3 km², med en kyststripe på 217 km. Den ble skilt fra fastlandet etter siste istid. Vest for Shàngchuāndǎo ligger den mindre øya Xiachuan Dao.

Øya var en av portugisernes første handelsstøttepunkter for handelen med Sør-Kina og Kanton på 1500-tallet. Den fremtredende jesuitten og misjonæren Frans Xavier døde her den 3. desember 1552 av febersyke – han hadde oppholdt seg på øya i påvente av en mulighet til å bli smuglet inn i Kina. Han ble senere helligkåret, og hans første grav på øya er nå et valfartssted for katolikker. En fransk jesuitt bygde det opprinnelige valfartskapellet over graven i 1699. Det er blitt restaurert en rekke ganger; den siste restaureringen, betalt av en jesuittdrevet skole i Hongkong, ble ferdig i 2006.

Etter at Macao ble fast portugisisk støttepunkt i 1557, ble Shàngchuāndǎo forlatt av portugiserne. 

Administrativt er Shàngchuāndǎo og tolv småøyer som sammen regnes som *Shàngchuān zhèn* 上川镇, 上川鎮 en av de tyve storkommuner i byfylket Taishan. Byene Dalangwan og Shadi 沙堤 ligger på Shàngchuāndǎo.

Eksterne lenker
---------------

* Kart over Shàngchuāndǎo
* Vær- og klimadata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNE **·** GeoNames
 |
**Scriblerus Club** var en uformell, litterær venneklubb som eksisterte i flere måneder i 1714 i England og hadde noen av de mest utpregede og fargerike satirikere som har skrevet på det engelske språket, blant annet Jonathan Swift, Alexander Pope, John Gay, John Arbuthnot og Thomas Parnell. 

Klubben, hvis navn er tatt fra en fiktiv forfatter *Martinus Scriblerus*, begynte som et prosjekt for drive gjøn med kunnskapsfornærmelser hvor de enn måtte finne det. Et resultat ble *The Memoirs of Martinus Scriblerus* som ble publisert i Popes prosaverk i 1741, men mange har kreditert verket hovedsakelig Arbuthnot. Den andre utgaven av Popes lekne, episk verk *The Dunciad* har også arbeid som er blitt kreditert Martinus Scriblerus. Klubbens innflytelse kan bli sett i Swifts allegoriske verk Gullivers reiser.

Robert Harley, 1. jarl av Oxford og Mortimer deltok også periodisk på klubbens lørdagsmøter, men det er ikke kjent om han bidro noe til klubbens litterære verk.

Klubben ble oppløst etter 1714.

Også senere hadde klubben en viss innflytelse, blant annet ved Richard Owen Cambridge (1717–1802) skrev et lekent og tøvete dikt kalt *The Scribleriad*, hvor helten er en viss Martinus Scriblerus. Den har også gitt litterære og historiske analyser som eksempelvis Patricia Carr Brückmann har gjort i avhandlingen «A Manner of Correspondence: A Study of the Scriblerus Club» studert klubbens medlemmer og deres «felles ånd» (common spirit) som førte dem sammen og som holdt deres lange allianse forent.

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |
Scratchell's Bay
Utsikt over bukten mot vest fra rakettutskytongstassjonen
**Scratchell's Bay** er en bukt på sørvestkysten av Isle of Wight, England, like sørøst for The Needles. Den vender sørover mot mot den Den engelske kanal, den er 250 meter lang og er rett. Navnet er antatt å ha kommet fra en av de mange navn for Djevelen.

Stranden består for det meste av grus og kan ikke nås på annen måte enn med båt, da det ikke er tilgang fra toppen av klippen. En liten hule ligger på østsiden av bukten i nærheten av Sun Corner.

Bukten er best sett fra et utkikkspunkt i nærheten av rakettoppskytingsfeltet, eller Needles gamle batteri. National Trust eier klippen.

Vraket av et gammelt seilskip fra 1800-tallet SS *«Itex»* ligger i bukten.

Referanser
----------

1. ↑  «Alum Bay and The Needles - Scratchell's Bay». www.needles.shalfleet.net. Besøkt 5. februar 2009.
2. ↑  Pritchard, Martin; McDonald, Kendall. *Dive Wight and Hampshire*. Underwater World Publications. s. 32. ISBN 0-946020-15-9.
3. ↑  Pritchard, Martin; McDonald, Kendall. *Dive Wight and Hampshire*. Underwater World Publications. ISBN 0-946020-15-9.
**Staller** eller **stallare** (gno *stallari*, av lat. *stabularius*, stallmester) var i middelalderen en embetsmann i hirden hos de nordiske kongene. Stallaren var leder for hirden og førte ordet for kongen på tinget. Han var kongens stallmester og personlige livvakt. Som regel ble stallere rekruttert blant hersene. Stallerne var derfor gjerne høyt betrodde menn.

Stallaren blir omtalt først på Olav Tryggvasons tid, altså på slutten av 900-tallet. Stallaren var kongens rådgiver og hirdens talsmann overfor kongen.

Som staller hadde man på 1100-tallet rett til å tåle mannebot for noen typer forseelser, i stedet for fysisk straff. For en mindre forseelse var manneboten 6-24 mark, avhengig av sosial status forøvrig.[]

Fra høymiddelalderen ble stallaren en del av kongens riksråd. Fra og med 1300-tallet nevnes ikke embetet stallar lenger i kildene.

Referanser
----------

1. 1 2  Stallare. (2009, 15. februar). I Store norske leksikon. Hentet 30. september 2016 fra .
2. ↑  Jon Vidar Sigurdsson (1999): 85
3. ↑  Jon Vidar Sigurdsson (1999): 141

Litteratur
----------

* Jon Vidar Sigurdsson, *Norsk historie 800-1300*. Det norske samlaget, Oslo 1999

Eksterne lenker
---------------

* Stallare hos Store norske leksikon
**Johan Kallsoy** (født 12. august 1892 på Eiði, død 19. mars 1973 samme sted) var en færøysk lærer og politiker (Sj.). Han var medlem av det færøyske Lagtinget for Eysturoy 1928–1940 og 1950–1954.

Han vokste opp på Eiði. Faren Herman Mørkøre var kommunepolitiker. Moren Katarina kom fra Mikladalur på Kalsoy, derav slektsnavnet. Han gikk Føroya Læraraskúli i Tórshavn, der han tok eksamen som 25-åring, og arbeidet så ett år som folkehøyskolelærer ved Føroya Fólkaháskúli. I 1919 fikk han en stilling som folkeskolelærer ved Gjógv. I 1944 ble han lærer i hjembygda. Han avgikk med pensjon i 1962, 70 år gammel.

Han var redaktør for tidsskriftet *Føroya Skúlablað* og styremedlem i Føroya Lærarafelag i mange år. Han var medlem av Færøyenes skolestyre 1928–1932 og 1936–1940.

Johan Kallsoy var formann i sognestyret (kommunestyret) i Funnings sókn 1922–1930, mens sognet ennå omfattet Gjógv.

Referanser
----------

1. 1 2 3 4  Dahl, Árni (2002). «Ævisøgur». *Løgtingið 150 – Hátíðarrit* (PDF) **(færøysk)**. 2. Tórshavn: Løgtingið. s. 308. ISBN 978-99918-966-5-6. Arkivert (PDF) fra originalen 4. januar 2014.

Portal: Færøyene
***Scream Magazine*** er et norsk heavy metal-magasin. Bladet utgis vanligvis en gang i måneden, og inneholder intervjuer, nyheter, album- og konsertanmeldelser m.m. Magasinet drives av redaktør Frode Øien og distribueres via Interpress.

Frode Øien startet *Scream Magazine* etter å ha fått ideen til å starte et norsk heavy metal-magasin, med mål om å gi ut det beste i landet. Han slo seg sammen med Bjørn Nørsterud fra Radio 1 Oslo, Asgeir Mickelson og Anders Oddsberg. Det ble foreslått, og forkastet, en rekke navn til magasinet, før Oddsberg til slutt kom opp med navnet *Scream Magazine*. Deres første oppdrag ble Clash of the Titans i Stockholm 9. oktober 1990. Noen av headlinerene denne kvelden var Megadeth, Slayer og Testament, som også var noen av hovedbandene i første utgave av *Scream Magazine*. Det aller første *Scream Magazine* ble utgitt i november 1990. I tillegg til de nevnte bandene, var Iron Maiden, Anthrax, Exodus og King Diamond store band i denne utgaven, og forsiden av bladet var prydet av Iron Maiden og Clash of the Titans-logoen.

Se også
-------

* Screamfest
* Norwegian Metal Awards

Eksterne lenker
---------------

* Offisielt nettsted Rediger på Wikidata
 med Norges største heavy metal-forum
**Ullernskogen** er et naturområde i Hokksund. Området ligger øst for Drammenselva, under Krukekollen.

Hele Krukekollen-området er et unikt område i Øvre Eiker. Selve Krukekollen ligger som et landemerke her i bygda, og i randsonen av denne er det et fint naturområde, med god utsikt og med stort biologisk mangfold, kanskje på grunn av de spesielle grunnforholdene. Her er mye alunskifer i grunnen, og kombinert med sandstein og jord, gir dette gode vekstmuligheter for ulike arter av både planter, blomster og vekster ellers. Det er mye kantareller, traktkantareller og steinsopp i området. Biologer viser til flere rødlistede plantearter. Her ser vi hver vår og forsommer blomster vi ikke finner mange andre steder, som for eksempel konsentrasjoner av liljekonvall og maria-nøkleblom, i tillegg til en mengde andre arter, blant annet store felt med blåveis og hvitveis. Selv blåveisen vet vi er truet mange steder, på grunn av for stor utbygging. Det er også et stort spekter av trær, både bartrær og løvtrær. Her finnes både rødhyll og svarthyll, gråor og svartor og også alm, som er en utrydningstruet art. Vi finner også områder med ask, eik, rogn, lind, osp og selje. Her er et yrende fugleliv, også tiur og røy. I tillegg kan observeres både hauk og ørn. Av dyr finnes elg, rådyr, hare, grevling og rev. 

Hele området Ullern har fått navnet sitt etter den norrøne guden Ull. Snorre beskriver guden Ull som vakker med en krigers vesen og med stor dyktighet i tvekamp, blant annet som bueskytter. Han var også en dyktig skiløper. Vi har et flott område med fin utsikt over bygda, som kanskje også var til guden Ull sin ære. Iallfall har vi et turområde som folk benytter seg mye av. Selvsagt finnes like fine områder innover i Finnemarka, men disse er ikke så lett tilgjengelig for alle som området nedenfor, omkring og på Krukekollen er. Ullernskogen bør vi bevare – og særlig i 2022 hvor krav om å bevare natur og miljø og friluftsområder nær boligområder er på dagsorden.
**Umarali Kuvatov** (født 21. november 1968, død 5. mars 2015 i Istanbul, Tyrkia) var en tadsjikisk forretningsmann og politiker. Han var leder for opposisjonsgruppen Group 24, og levde i eksil fra 2012. 5. mars 2015 ble han drept i Istanbul etter å ha blitt skutt i hodet.

Kuvatov ble millionær i Tadsjikistan tidlig på 2000-tallet og hadde et godt forhold til presidentfamilien frem til 2012. Han flyktet først til Russland, deretter til De forente arabiske emirater, hvor han ble arrestert i september 2012 etter ønske fra Tadsjikistan. I september 2013 ble han sluppet løs. Kuvatov dro til Tyrkia hvor han ble arrestert 20. desember 2014 for brudd på visumregler. Tadsjikistan ønsket Kuvatov nok en gang utlevert, men Tyrkia nektet, og slapp han løs i februar 2015.

I 2012 startet han opposisjonsgruppen Group 24, og ble først kjent i 2014 etter at han offentlig ba tadsjikere om å demonstrere 10. oktober. Ingen møtte opp etter at tadsjikiske myndigheter blokkerte tekstmeldinger og internettsider samme dag, samt satte inn panservogner. En dom i Tadsjikistans høyesterett kalte Group 24 for en ekstremistbevegelse, og forbød gruppas publiseringer.

Referanser
----------

1. 1 2  Tajik opposition leader Kuvatov shot dead in Turkey. *BBC News*.
2. ↑  Fırat Alkaç og Nerdun Hacıoğlu (6. mars 2015): Tajik opposition leader killed in Istanbul after assassination warning. *Hürriyet Daily News*
3. ↑  14. oktober 2014: Tajikistan: What’s Behind Government’s Heavy-Handed Protest Response?. *Eurasianet.org*
***Scrooge, or, Marley's Ghost*** er en britisk stumfilm fra 1901, regissert av Walter R. Booth.

Handling
--------

Det er julaften. Den ekstreme gjerrige Scrooge, og hans fattige assistent Bob Cratchit, fullfører arbeidet sitt på kontoret før de reiser hjem. Når Scrooge skal åpne inngangsdøren sin, ser han ansiktet til hans tidligere partner Marleys spøkelse i døren. Men han fortsetter inn, spiser kveldsmaten sin, og sovner ved bordet. Spøkelset etter Marley viser Scrooge en visjon av seg selv, ved en jul i fortiden.

Så eskorterer spøkelset ham til den nåværende julen, og hjemmene og familiene til Bob Cratchit og Fred - hvor Scrooge blir vitne til Bob og Fred som gir en skål til Scrooge i hans fravær. Endelig viser spøkelset Scrooge en jul i fremtiden. Her må Scrooge møte sin egen grav. Konfrontert med det han får se, begynner Scrooge å angre på sin egen følelsesløshet, gjerrighet og egoisme.

Referanser
----------

1. ↑  Scrooge; or Marley’s Ghost
2. ↑  Fred Guida. *A Christmas Carol and Its Adaptations*

Eksterne lenker
---------------

* (en) *Scrooge, or, Marley's Ghost* på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
**Umberto Betti** (født 7. mars 1922 i Pieve S. Stefano i Italia, død 1. april 2009 i Fiesole nær Firenze) var en av Den katolske kirkes kardinaler. Han tilhørte fransiskanerordenen.

Liv og virke
------------

### Bakgrunn

Umberto Betti begynte som fransiskaner-novise den 23. juli 1937, avla sine timelige løfter 2. august 1938 og de høytydelige løfter 31. desember 1943.

### Prest

Han ble presteviet 5. april 1946.

Han tok doktorgraden i dogmatikk. Etter videreførende studier ved Universitetet i Leuven i Belgia ble han professor i Roma. Han var teologisk rådgiver under annet Vatikankonsil, og var rektor for Lateranuniversitetet i Roma fra 1991 til 1995.

### Kardinal

Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år. Ettersom han var over 80 år, kunne han, i motsetning til yngre kardinaler, ikke kunne delta ved pavevalg.

Referanser
----------

1. ↑   www.catholic-hierarchy.org[Hentet fra Wikidata]

Eksterne lenker
---------------

* The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |
**Stadium:mk** er et fotballstadion i Denbigh i Milton Keynes, England. Det er hjemmebanen til fotballklubben Milton Keynes Dons, og har en kapasitet på 30 500 med kun sitteplasser. Det er bygget med et høyt tak slik at den kan utvides med en tredje tribuneseksjon i høyden og kapasiteten kan bli 45 000 i framtiden.

Stadionet har blitt benyttet til flere rugbykamper i europacupen eller sluttspillet i det engelske rugbymesterskapet når hjemmelaget har hatt behov for større kapasitet enn deres hjemmebane. Det ble spilt tre kamper på Stadium:mk under 2015 Rugby VM.

Tilskuerrekorden på 30 048 ble satt 6. oktober 2015 i en rugbykamp mellom Fiji og Uruguay under VM i rugby.

Stadionanlegget har også et hotell, samt en innendørsarena, hvor basketballaget Marshall Milton Keynes Lions spiller sine hjemmekamper.

Hele anlegget ble åpnet 29. november 2007 av Dronning Elisabeth.

Større idrettsarrangementer
---------------------------

### VM i rugby union

Det ble spilt tre kamper i gruppespillet under VM i rugby union for menn 2015 på stadionet.

### EM i fotball for kvinner

Under EM i fotball for kvinner 2022 ble det spilt fire kamper på stadionet.

| Dato | Hjemmelag | Resultat | Bortelag | Tilskuere | Kamp |
| --- | --- | --- | --- | --- | --- |
| 8. juli 2022 | Spania  | 4—1 |  Finland | 16 819 | Gruppe B |
| 12. juli 2022 | Danmark  | 1—0 |  Finland | 11 615 | Gruppe B |
| 16. juli 2022 | Finland  | 0—3 |  Tyskland | 20 721 | Gruppe B |
| 21. juli 2022 | Tyskland  | 2—1 |  Frankrike | 27 445 | Semifinale |

Bilder av stadionet
-------------------

* Nordre og østre tribunerNordre og østre tribuner
* Søndre tribuner (kalt Cowshed = Fjøset) i 2007 før utvidelserSøndre tribuner (kalt Cowshed = Fjøset) i 2007 før utvidelser
* Panoramabilde fra innsiden i 2015 under en kvinnelandskamp mellom England og USA.Panoramabilde fra innsiden i 2015 under en kvinnelandskamp mellom England og USA.
* Utsiden av stadionet ved østre tribune.Utsiden av stadionet ved østre tribune.

Referanser
----------

1. ↑   populous.com, arkiv-URL web.archive.org[Hentet fra Wikidata]

|  |  |
| --- | --- |
| Oppslagsverk/autoritetsdata | GeoNames
 |
**Orografi** er læren om høydeforhold. 

I en datamodell er orografi den gjennomsnittlige høyden i et visst område målt i geopotensielle meter. I vær- og klimamodeller definerer orografi den nedre grenseflaten, i tillegg til havoverflaten. Orografi er en middelhøyde innenfor et visst område, og derfor vil høyden til fjell i en datamodell være avhengig av den horisontale oppløsningen til modellen. Jo høyere oppløsning, jo bedre vil orografien følge det virkelige terrenget. 

Når bielvene til en elv eller bosetninger langs en elv er listet opp i *orografisk rekkefølge* så er rekkefølgen fra den høyeste (nær utspringet til elven) til den laveste (nær munningen).

Orografisk nedbør
-----------------

Orografisk nedbør er nedbør som dannes av at luft som strømmer mot et fjell løftes oppover av fjellet. Denne bevegelsen oppover fører til at luften avkjøles, noe som igjen fører til at luftfuktigheten kondenserer og danner skyer og nedbør. I deler av verden der man har lange perioder med vind fra en spesiell retning (som vestavinden på Vestlandet) har man et våtere klima på losiden (oppstrøms) av fjellet enn på lesiden (nedstrøms) (som på Østlandet). Tørrere luft synker ned på andre siden av fjellet og er hovedsakelig varmere, og fører til en regnskygge på lesiden. 

I tillegg til Vestlandet og vestkysten av Canada og Alaska, har ofte havøyene som ligger i området der passatvindene regjerer store nedbørsmengder på vindsiden, og ofte tørt og nesten ørkenlignende klima på lesiden. Øyene på Hawaii er et godt eksempel der vindsiden kan få rundt 2 500 mm (noen fjellsider kan faktisk få opp til 12 000 mm), mens lesiden kanskje bare har 500 mm.

Se også
-------

* Orografisk heving
* Orograf – militær avstandsmåler.

|  |  |
| --- | --- |
| Oppslagsverk/autoritetsdata | NKC
 |